Forslag til struktur og indhold af lærervejledning samt opgavebeskrivelse (nederst)
Omsorgsbegrebet på mikroniveau.
Hvad har den underviser, der skal anvende materialet behov, for at vide? 
	Forløbets titel
	Omsorgsbegrebet – den første af to opgaver – 24 timers individuel/opstart på opgaven. 

	Omfang
	Hjemmeopgave på mikroniveau 1 døgn – 24 timer
3 moduler.

	De grundlæggende idéer
	Eleven skal i løbet af 24 timer finde ud af, hvor eleven selv har anvendt omsorg og, hvor eleven selv har modtaget omsorg. Dette er for at få en forståelse for opgaven på makroniveau omkring omsorgsbegrebet. Eleven bør også i den forbindelse kunne reflektere over, hvordan eleven ser sig selv som omsorgsperson. 

	Læringsmål
	Vidensmål:

7) Omsorg, personlig og praktisk hjælp til borgere med fysisk eller psykisk funktionsnedsættelse, under hensyntagen til etik, borgerens intimsfære og blufærdighed.

8) Kendskab til metodiske tilgange i faggruppens udøvelse af faget.

Færdighedsmål:

2) Yde omsorg, personlig og praktisk hjælp til borgere med fysisk og/eller psykisk funktionsnedsættelse under hensyntagen til borgens helbredstilstand og intimsfære. 

Kompetencemål:

1) forklare borgerens forløb i social- og sundhedsvæsenet og faggruppens rolle heri 


2) forstå og forklare rammerne for den rehabiliterende tilgang, herunder faggruppens funktion i forhold til at støtte borgeren i mestring af eget liv 


5) møde borgere og pårørende på en etisk og respektfuld måde, herunder medvirke til at forebygge konflikter i jobudøvelsen 


Læringsmål: Opgaven skal give eleven en selvforståelse for egenomsorg og omsorg til andre og fra andre. Eleven skal tilegne sig viden i web 2.0 værktøjer.



	Hvor i et undervisningsforløb?
	Tema 1 - Eleven skal læse kapitel 17 om ”Omsorg” 

	Arbejdsformer
	Individuelt i 24 timers opgaven 


	Underviserrolle
	Underviser skal understøtte at ovenstående mål opnås. 

	Vejledning
	Inden forløbet skal eleverne have læst om – Omsorg kapitel 17 i Grundforløbsbogen. Der skal sættes tid af til introduktion til Studie Tube.
Fælles oplæg på klassen og, der kan anvendes Mindmeister på skoletube. Opgaven kan laves som en mindmap. Eleven kan derefter selvstændigt lave en tidslinje gennem padlet på 24 timer og argumentere for sin anvendelse/modtagelse af omsorg i praksis. Der kan også eksperimenteres med wevideo på Skole Tube.

	Hvilke e-læringsværktøjer
	Mindmeister på Skole Tube. Video på wevideo også Skole Tube. Padlet.

	Særlige forhold
	Individuel – Fremlægger i grupper á 4

	Et par gode råd
	Man kan dele sin opgave inde på Skole Tube

	Husk
	Opmuntre til, at tidslinjen/mindmap bliver spændende og gerne illustrativ og, derfor kan bruges i opgave 2 på makroniveau.   




Opgavebeskrivelse: Hjemmeopgave
I skal omsætte jeres viden omkring omsorg og sætte den ind i en praksis sammenhæng. Dette skal gøres i en tidsperiode på 24 timer. Hvordan har I selv ydet omsorg og, hvordan har i selv modtaget omsorg og, hvad har det af betydning? Reflekter over den tidslinje/Mindmap I har lavet. Brug gerne fagord fra bogen og forklar, hvad de betyder. Du kan også lave en video i wevideo på Skole Tube, hvor du fortæller om din dag og laver nedslag i de forskellige typer af omsorg, du har været i berøring med.
I skal begynde på opgaven på følgende måde:
På dagen – start på et tidspunkt, hvor det passer bedst ind i jeres dagsrytme.
I din opgavebeskrivelse skal du notere om, der er tale om egenomsorg, privat omsorg eller professionel omsorg.
Øvelsen skal give dig en bevidsthed om, hvad omsorg er og, hvordan omsorgsbegrebet er i spil i dit liv.
Gem jeres opgave
Præsenter jeres mindmap/padlet/tidslinje for en gruppe på 4
Tidsperspektiv:
1 modul til introduktion
Hjemmeopgave
2 moduler til fremvisning i grupper inkl. Sparring og refleksion fra hinanden


